origenes.de-oratione 13.4
ταῦτα δέ μοι ἀναγκαιότατα μετὰ τὸν κατάλογον τῶν ὠφεληθέντων διὰ προσευχῆς εἰρῆσθαι νομίζω , ἀποτρέποντι τὴν πνευματικὴν καὶ τὴν ἐν Χριστῷ ζωὴν ποθοῦντας ἀπὸ τοῦ περὶ τῶν μικρῶν καὶ ἐπιγείων εὔχεσθαι καὶ παρακαλοῦντι ἐπὶ τὰ μυστικὰ . ὧν τύποι ἦσαν τὰ προειρημένα μοι , τοὺς ἐντυχόντας τῇδε τῇ γραφῇ . πᾶσα γὰρ ἡ περὶ τῶν προπαρατεθέντων ἡμῖν πνευματικῶν καὶ μυστικῶν εὐχὴ ἀεὶ ὑπὸ τοῦ μὴ „ κατὰ σάρκα “ στρατευομένου ἀλλὰ „ πνεύματι τὰς πράξεις τοῦ σώματος “ θανατοῦντος ἐπιτελεῖται . προκρινομένων τῶν ἀπὸ τῆς ἀναγωγῆς μετ᾿ ἐξετάσεως παρισταμένων τῆς ἐμφαινομένης κατὰ τὴν λέξιν γεγονέναι τοῖς προσευξαμένοις εὐεργεσίας . καὶ ἐν ἡμῖν γὰρ ἀσκητέον μὴ ἐγγενέσθαι ἄγονον ἢ στεῖραν , ἀκούουσι τοῦ πνευματικοῦ νόμου ὠσὶ πνευματικοῖς · ἵνα ἀποτιθέμενοι τὸ εἶναι ἄγονοι ἢ στεῖραι ἐπακουσθῶμεν ὡς Ἄννα καὶ Ἐζεκίας , καὶ ἵνα ἀπὸ ἐπιβουλευόντων ἐχθρῶν τῶν πνευματικῶν τῆς πονηρίας ῥυσθῶμεν ὡς Μαρδοχαῖος καὶ Ἐσθὴρ καὶ Ἰουδήθ . καὶ ἐπεὶ κάμινός ἐστι σιδηρᾶ Αἴγυπτος , σύμβολον τυγχάνουσα παντὸς τοῦ περιγείου τόπου , πᾶς ὁ ἐκπεφευγὼς τὴν τοῦ βίου τῶν ἀνθρώπων κακίαν καὶ μὴ πεπυρωμένος ὑπὸ τῆς ἁμαρτίας μηδὲ ὡς κλίβανον πλήρη πυρὸς τὴν καρδίαν ἐσχηκὼς μὴ ἔλαττον εὐχαριστείτω τῶν ἐν πυρὶ „ δρόσου “ πεπειραμένων . ἀλλὰ καὶ ὁ ἐν τῷ εὔξασθαι καὶ εἰρηκέναι · „ μὴ παραδῷς τοῖς θηρίοις ψυχὴν ἐξομολογουμένην σοι “ ἐπακουσθεὶς καὶ μηδὲν ἀπὸ τῆς ἀσπίδος καὶ τοῦ βασιλίσκου παθὼν τῷ διὰ Χριστὸν αὐτὸν αὐτῶν ἐπιβεβηκέναι καὶ καταπατήσας „ λέοντα καὶ δράκοντα “ τῇ τε καλῇ ἐξουσίᾳ ὑπὸ Ἰησοῦ δεδομένῃ χρησάμενος „ τοῦ πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ “ καὶ μηδὲν ὑπὸ τῶν τοσούτων ἀδικηθεὶς πλεῖον τοῦ Δανιὴλ εὐχαριστησάτω , ἅτε ἀπὸ φοβερωτέρων καὶ ἐπιβλαβεστέρων ῥυσθεὶς θηρίων . πρὸς τούτοις ὁ πεπεισμένος , ποίου κήτους τύπος τὸ καταπεπωκὸς τὸν Ἰωνᾶν ἐτύγχανε , καὶ καταλαβὼν δὲ ὅτι ἐκείνου τοῦ ὑπὸ τοῦ Ἰὼβ εἰρημένου · „ καταράσαιτο αὐτὴν ὁ καταρώμενος τὴν ἡμέραν ἐκείνην , ὁ μέλλων τὸ μέγα κῆτος χειρώσασθαι , “ ἐάν ποτε γένηται διά τινα ἀπειθίαν „ ἐν τῇ τοῦ κήτους κοιλίᾳ , “ μετανοῶν εὐξάσθω , κἀκεῖθεν ἐξελεύσεται · ἐξελθών τε ἐπιμένων τῷ πείθεσθαι τοῖς προστάγμασι τοῦ θεοῦ δυνήσεται κατὰ τὴν χρηστότητα τοῦ πνεύματος προφητεύσας καὶ νῦν Νινευΐταις ἀπολλυμένοις πρόφασις αὐτοῖς γενέσθαι σωτηρίας , μὴ δυσαρεστούμενος τῇ χρηστότητι τοῦ θεοῦ μηδὲ ζητῶν ἐπιμένειν αὐτὸν πρὸς τοὺς μετανοοῦντας τῇ ἀποτομίᾳ .
Lemmas: οὗτος δέ ἐγώ ἀναγκαῖος μετά ὁ κατάλογος ὁ ὠφελέω διά προσευχή λέγω νομίζω , ἀποτρέπω ὁ πνευματικός καί ὁ ἐν Χριστός ζωή ποθέω ἀπό ὁ περί ὁ μικρός καί ἐπίγειος εὔχομαι καί παρακαλέω ἐπί ὁ μυστικός . ὅς τύπος εἰμί ὁ προλέγω ἐγώ , ὁ ἐντυγχάνω ὅδε ὁ γραφή . πᾶς γάρ ὁ περί ὁ προπαρατίθημι ἐγώ πνευματικός καί μυστικός εὐχή ἀεί ὑπό ὁ μή „ κατά σάρξ “ στρατεύω ἀλλά „ πνεῦμα ὁ πρᾶξις ὁ σῶμα “ θανατόω ἐπιτελέω . προκρίνω ὁ ἀπό ὁ ἀναγωγή μετά ἐξέτασις παρίστημι ὁ ἐμφαίνω κατά ὁ λέξις γίγνομαι ὁ προσεύχομαι εὐεργεσία . καί ἐν ἐγώ γάρ ἀσκέω μή ἐγγίγνομαι ἄγονος ἤ στεῖρα , ἀκούω ὁ πνευματικός νόμος οὖς πνευματικός · ἵνα ἀποτίθημι ὁ εἰμί ἄγονος ἤ στεῖρα ἐπακούω ὡς Ἄννα καί Ἐζεκίας , καί ἵνα ἀπό ἐπιβουλεύω ἐχθρός ὁ πνευματικός ὁ πονηρία ἐρύω ὡς Μαρδοχαῖος καί Ἐσθήρ καί Ἰουδήθ . καί ἐπεί κάμινος εἰμί σιδήρεος Αἴγυπτος , σύμβολον τυγχάνω πᾶς ὁ περίγειος τόπος , πᾶς ὁ ἐκφεύγω ὁ ὁ βίος ὁ ἄνθρωπος κακία καί μή πυρόω ὑπό ὁ ἁμαρτία μηδέ ὡς κρίβανος πλήρης πῦρ ὁ καρδία ἔχω μή ἐλαχύς εὐχαριστέω ὁ ἐν πῦρ „ δρόσος “ πειράω . ἀλλά καί ὁ ἐν ὁ εὔχομαι καί λέγω · „ μή παραδίδωμι ὁ θηρίον ψυχή ἐξομολογέομαι σύ “ ἐπακούω καί μηδείς ἀπό ὁ ἀσπίς καί ὁ βασιλίσκος πάσχω ὁ διά Χριστός αὐτός αὐτός ἐπιβαίνω καί καταπατέω „ λέων καί δράκων “ ὁ τε καλός ἐξουσία ὑπό Ἰησοῦς δίδωμι χράω „ ὁ πατέω ἐπάνω ὄφις καί σκορπίος καί ἐπί πᾶς ὁ δύναμις ὁ ἐχθρός “ καί μηδείς ὑπό ὁ τοσοῦτος ἀδικέω πολύς ὁ Δανιήλ εὐχαριστέω , ἅτε ἀπό φοβερός καί ἐπιβλαβής ἐρύω θηρίον . πρός οὗτος ὁ πείθω , ποῖος κῆτος τύπος ὁ καταπίνω ὁ Ἰωνᾶς τυγχάνω , καί καταλαμβάνω δέ ὅτι ἐκεῖνος ὁ ὑπό ὁ Ἰώβ λέγω · „ καταράομαι αὐτός ὁ καταράομαι ὁ ἡμέρα ἐκεῖνος , ὁ μέλλω ὁ μέγας κῆτος χειρόω , “ ἐάν ποτέ γίγνομαι διά τις ἀπειθία „ ἐν ὁ ὁ κῆτος κοιλία , “ μετανοέω εὔχομαι , ἐκεῖθεν ἐξέρχομαι · ἐξέρχομαι τε ἐπιμένω ὁ πείθω ὁ πρόσταγμα ὁ θεός δύναμαι κατά ὁ χρηστότης ὁ πνεῦμα προφητεύω καί νῦν Νινευΐτης ἀπόλλυμι πρόφασις αὐτός γίγνομαι σωτηρία , μή δυσαρεστέω ὁ χρηστότης ὁ θεός μηδέ ζητέω ἐπιμένω αὐτός πρός ὁ μετανοέω ὁ ἀποτομία .